
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-11051.., екз. № ед.
02.07.2020 г.

ОБЯВЛЕНИЕ
 На основание чл. 10а, ал. 2 от Закона за държавния служител и чл. 14, ал. 1 от Наредбата за провеждане на конкурсите и подбора при мобилност на държавни служители и заповед № 8121К-7054/22.06.2020 г. на министъра на вътрешните работи в качеството си на орган по назначаване, обявявам конкурс за 1 /една/ вакантна длъжност, 
 НАЧАЛНИК НА СЕКТОР „Координация, административно и правно обслужване и човешки ресурси“ към отдел „Административен“ при Областна дирекция на МВР – Пазарджик, длъжностно ниво: 8, съгласно Класификатора на длъжностите в администрацията, наименование на длъжностното ниво: ръководно ниво 8.

 І. Минимални и специфични изисквания за длъжността: 

 1. Кандидатите да отговарят на изискванията по чл. 7 от ЗДСл.

 2. Минимална образователно-квалификационна степен „бакалавър” по смисъла на чл. 42, ал. 1, т. 1, б. „б” от Закона за висшето образование.

 2.1. Област на висшето образование - ПМС № 125/24.06.2002 г.;

 2.2. Професионално направление - ПМС № 125/24.06.2002 г.

 3. Минимален професионален опит - 3 години или минимален ранг - III младши.
 4. Да имат или да получат разрешение за достъп до класифицирана информация до ниво на сигурност „Строго секретно” по Закона за защита на класифицираната информация (ЗЗКИ). Съгласно чл. 10д, ал. 4 от ЗДСл, актът за назначаване се издава в 14 дневен срок от получаването на разрешението за достъп, когато не е представен такъв документ.
 II. Описание на длъжността, съгласно длъжностната характеристика:

- Подпомага ръководството на структурата при управлението на човешките ресурси;

- Организира, ръководи и контролира цялостната дейност на сектора, съобразно законовата и подзаконовата нормативна уредба, заповедите и разпорежданията на ръководството на структурата и МВР, лично участва в изпълнението на задачите;

- Отговаря за срочното и качествено изпълнение на задачите и състоянието на дисциплината в сектора;

- Осигурява взаимодействие и съгласуваност в работата на сектора с другите структурни звена на МВР; 

- Пряко участва в подбора и професионалното развитие на служителите от сектора;

- Участва в планирането, подготовката и провеждането на конкурсите за първоначално постъпване на държавна служба;

- Участва в планирането, подготовката и провеждането на конкурсите за ръководни и изпълнителски длъжности;

- Отговаря за опазването на класифицираната информация, станала му известна при или по повод изпълнение на служебните си задължения и за прилагането на изискванията на Закона за защита на личните данни;

-
Разработва и предлага на ръководството на структурата, варианти на управленски решения по направление на дейност;

- Организира, ръководи и контролира воденето на отчета на служителите, съгласно щата на структурата;

- Разработва проекти на функции, структура и щат;

- Контролира спазването на щатната дисциплина;

- Организира и контролира разработването и актуализирането на длъжностни характеристики в структурата;

- Отговаря за обучението и професионалната подготовка на служителите и квалификация на състава на структурата, изготвя предложения и становища по въпроси, свързани с подготовката на състава; 
- Планира и заявява потребностите от обучение на служителите в обучаващите структури на МВР;

- Контролира разработването, организацията и изпълнението на плановете за провеждане на занятията и покриването на нормативите по физическа подготовка, подготовка по полицейска лична защита и стрелкова подготовка на състава;

- Изготвя за нуждите на структурата доклади, справки, информации и отчети за състоянието на човешките ресурси;

- Организира издаването и контролира отчета на служебните карти, пропуски и удостоверителни документи, както и реда за тяхното носене и съхранение;

- Осъществява контрол по съхранението, отчета и използването на личните кадрови дела и служебните досиета на служителите;

- Участва в изготвянето на годишен анализ за състоянието на човешките ресурси, дисциплината и дисциплинарната практика;

- Оказва съдействие на дирекция „Човешки ресурси“ – МВР в дейността й по осъществяване по осъществяване на контрол върху състоянието на дисциплината и прилагането на дисциплинарната практика в съответната структура.

-
Извършва и други дейности задачи, възложени от непосредствен или висшестоящ ръководител.

 III.Начин за провеждане на конкурса:

· Решаване на тест;

·  Интервю.

 IV. Граници (от - до) на заплатите, определени за длъжностите за степен 1 - от 615 лв. до 1900 лв., съгласно Наредба за заплатите на служителите в държавната администрация.

 При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

 V. Необходимите документи, място и срок на подаването им:

 1. Писмено заявление за участие в конкурса по образец, съгласно Приложение № 3 към чл. 17, ал. 1 от НПКПМДСл;

 2. Декларация по чл. 17, ал. 3, т. 1 от НПКПМДСл - по образец;

 3.
Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
 4.
Копие от документи, удостоверяващи продължителността и областта на професионалния опит;

 5.
Копие на разрешение за достъп до класифицирана информация до ниво на сигурност „Строго секретно” или съгласие за проучване по ЗЗКИ;

 6. Други документи, свързани с изискванията за заемането на длъжността.

 Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.
 VI. Място и срок за подаване на документите за участие:

 Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес pazarjik@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10-дневен от датата на публикуване на обявлението за конкурса, в сектор „Координация, административно и правно и правно обслужване и човешки ресурси” към отдел „Административен” при Областна дирекция на МВР - Пазарджик, всеки работен ден от 10:00 часа до 12:00 часа и от 15:00 часа до 17:00 часа на адрес: гр. Пазарджик, пл. „Съединение“ № 3, телефони за допълнителна информация и справки – 034/434201, 034/434470.
 VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси” – МВР – в интернет и интранет.
МИНИСТЪР:/П/
Младен Маринов

